Roquetes dona el tret de sortida a la celebració dels 175 anys d’independència amb la descoberta d’un mural
El pròxim dilluns 14 d’abril es compliran 175 anys de la independència de Roquetes. Per celebrar-ho, l’Ajuntament ha programat un seguit d’activitats que han arrencat aquest mateix divendres amb la inauguració d’un mural a la façana posterior de les piscines municipals. L’obra incorpora els edificis més emblemàtics de la ciutat, com l’església o el mercat, així com elements del folklore roquetero com són els gegants. L’artista Lara Gombau ha estat l’encarregada de la pintura, amb l’ajuda de l’alumnat de l’Escola Marcel·lí Domingo. Després d’això i fins diumenge la ciutat es vestirà de gala amb una dotzena d’actes lúdics, culturals i institucionals.